**SSE - MVE, s.r.o.**

vyhlasuje

**VÝZVU**

na podávanie návrhov na uzatvorenie zmluvy do obchodnej verejnej súťaže (ďalej aj „súťaž“ alebo “OVS”) v zmysle § 281 až § 288

Zákona č. 513/1991 Zb. Obchodný zákonník v znení neskorších predpisov a ust. § 29 ods. 3 a 5 zákona č. 250/2012 Z. z. o regulácii v sieťových odvetviach v znení neskorších predpisov obchodnú verejnú súťaž

/

*(postupom zadávania zákaziek vyňatých spod pôsobnosti zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)*

(ďalej len „výzva“)

Predmet obchodnej verejnej súťaže:

**Riadiaci systém MVE Dolný Jelenec, Union a Staré Hory**

**Číslo obchodnej verejnej súťaže**  **ID 175**

1. **IDENTIFIKÁCIA VYHLASOVATEĽA**

**Vyhlasovateľ súťaže:**

**SSE - MVE, s.r.o.**

so sídlom: Pri Rajčianke 8591/4B

010 47 Žilina

IČO: 51 865 599

IČ DPH: SK2120814630

Bankové spojenie: VÚB, a. s. Žilina

Číslo účtu: SK71 0200 0000 0000 0395 9858

SWIFT: SUBASKBX

zapísaný v Obchodnom registri Okresného súdu Žilina, oddiel: Sro, vložka číslo: 70582/L

webové sídlo: <https://www.sseholding.sk>

*(ďalej len* ***„vyhlasovateľ“****)*

**Kontaktná osoba:**

**Ing. Martin Filičko**

PROCESS MANAGEMENT, s.r.o.

tel. č.: +421 911 292 287

e-mail**:** mfilicko@p-m.sk

1. **ZÁKLADNÉ INFORMÁCIE** 
   1. Vyhlasovateľ vyhlasuje v súlade s ust. § 281 a nasl. zákona č. 513/1991 Zb. Obchodný zákonník v znení neskorších predpisov a ust. § 29 ods. 3 a 5 zákona č. 250/2012 Z. z. o regulácii v sieťových odvetviach v znení neskorších predpisov obchodnú verejnú súťaž (ďalej aj „súťaž“ alebo “OVS”) na uzatvorenie zmluvy o najvhodnejší návrh na predmet súťaže „Riadiaci systém MVE Dolný Jelenec, Union a Staré Hory.“
   2. Predmetom tejto súťaže je výber dodávateľa na zabezpečenie modernizácie riadiacich systémov (ďalej aj “RS”) na MVE vo vlastníctve SSE - MVE, s.r.o. na prevádzkach:

* MVE Union Zvolen (rozvádzače v strojovni),
* MVE Staré Hory (rozvádzače v rozvodni 5kV),
* MVE Dolný Jelenec (rozvádzače v 5kV rozvodni).

RS MVE plní niekoľko funkcií:

* zabezpečuje komunikáciu s jednotlivými modulmi v rámci RS (vstupno-výstupné karty, GSM, analyzátory siete, statické budiace sústavy, elektrické ochrany, ...),
* je nevyhnutnou súčasťou automatizovanej prevádzky,
* umožňuje diaľkové ovládanie a monitorovanie MVE (komunikácia s RIS SSD).

Nový RS musí byť navrhnutý tak, aby v prípade potreby výmeny modulu, či dodávky nových modulov, úpravy a doplnenia softvéru PLC nebol závislý výlučne od jednej spoločnosti.

Detailný opis predmetu zákazky je uvedený v rámci Technickej špecifikácie, ktorá bude navrhovateľom spístupnená na základe nadobudnutia účinnosti NDA dokumentov (Zmluva o poskytnutí a ochrane informácií, Prehlásenie) v zmysle bodu 9 tejto Výzvy.

* 1. Miestami dodania predmetu súťaže sú:
* Malá vodná elektráreň Dolný Jelenec, Dolný Jelenec 440, 976 02 Dolný Jelenec (ďalej ako „MVE Dolný Jelenec)
* Malá vodná elektráreň Union vo Zvolene, Union 5505, 960 01 Zvolen (ďalej ako „MVE Union“)
* Malá vodná elektráreň Staré Hory Staré Hory 366, 976 02 Staré Hory (ďalej ako „MVE Staré Hory“)

*(MVE Dolný Jelenec, MVE Union, MVE Staré Hory, spolu aj ako „MVE“)*

* 1. Termín dodania predmetu súťaže v zmysle bodu 4 Návrhu zmluvy, ktorý tvorí samostatnú prílohu č. 10 tejto Výzvy.
  2. Predmet súťaže bude financovaný z plánu obnovy a odolnosti SR v gescii MHSR a vlastných rozpočtovýh prostriedkov vyhlasovateľa, v rámci schválených projektov: Modernizácia MVE Union, Modernizácia MVE Dolný Jelenec, Modernizácia MVE Staré Hory.
  3. Druh zákazky: tovary a služby.

1. **PODMIENKY SÚŤAŽE**
   1. **Osobné postavenie**

Navrhovateľ musí spĺňať všetky nasledovné podmienky týkajúce sa osobného postavenia:

* + - navrhovateľ nebol (ani jeho štatutárny orgán, ani člen štatutárneho orgánu, ani člen dozorného orgánu, ani prokurista) právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,
    - navrhovateľ nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania a obvyklého pobytu,
    - navrhovateľ nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
    - navrhovateľovi nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
    - navrhovateľ je oprávnený dodávať tovar, uskutočňovať stavebné práce alebo poskytovať službu,
    - navrhovateľ nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

Podmienky účasti uvedené v bode 3.1 navrhovateľ, preukáže **Čestným vyhlásením** **o splnení podmienok účasti týkajúcich sa osobného postavenia**, ktoré je uvedené v Prílohe č. 1 tejto výzvy. Ak návrh podáva skupina navrhovateľov, splnenie podmienok osobného postavenia preukazuje každý člen skupiny samostatne.

alebo

Ak je navrhovateľ zapísaný v Zozname hospodárskych subjektov vedeným Úradom pre verejné obstarávanie (ďalej len „ZHS“), môže všetky podmienky účasti uvedené v bode 3.1 preukázať predložením informácie o platnom zápise do ZHS. Vyhlasovateľ si túto skutočnosť overí a navrhovateľ nemusí predkladať čestné vyhlásenie podľa predchádzajúcej vety.

Vyhlasovateľ neuzavrie zmluvu, ak u úspešného navrhovateľa bude existovať konflikt záujmov, ktorý nebude možné odstrániť inými účinnými opatreniami.

* 1. **Finančno-ekonomické postavenie**
* Vyhlasovateľ požaduje predloženie prehľadu **o dosiahnutom obrate v oblasti, ktorej sa predmet súťaže týka,** za posledné 3 hospodárske roky, za ktoré sú dostupné v závislosti od vzniku alebo začatia prevádzkovania činnosti, a to v min. kumulatívnej výške 300 000 EUR súhrnne za všetky požadované hospodárske roky.

Podmienky účasti uvedené v bode 3.2 navrhovateľ, preukáže **Čestným vyhlásením s**  uvedením obratov za jednotlivé hospodárske roky.

Pokiaľ sú výkazy ziskov a strát alebo výkazy o príjmoch a výdavkoch zostavené v inej mene ako v mene EUR, navrhovateľ prepočíta obrat za každý ukončený hospodársky rok do meny EUR. K prepočtu cudzej meny na EUR sa použije kurz Európskej centrálnej banky platný ku dňu zverejnenia Výzvy na predkladanie návrhov (dátum začiatku zapečateného kola uvedeného v Proebiz).

* 1. Navrhovateľ musí spĺňať vyhlasovateľom požadované podmienky účasti týkajúce sa **technickej alebo odbornej spôsobilosti:**
* Navrhovateľ na preukázanie technickej alebo odbornej spôsobilosti p**redloží zoznam realizovaných zákaziek,** **min. 2 zákazky,** rovnakého alebo podobného charakteru ako je predmet súťaže za predchádzajúcich päť (5) rokov od vyhlásenia tejto súťaže (dátum začiatku zapečateného kola v Proebiz) v **min. kumulovanej výške 300 000,00 EUR bez DPH, pričom min. 1 zákazka z predložených zákaziek musí byť vo výške min. 150 000,00 EUR bez DPH.**

Zákazky podobné predmetu súťaže budú vyhlasovateľom akceptované, ktorých predmetom bola dodávka a/alebo rekonštrukcia a/alebo modernizácia a/alebo oprava riadiaceho systému pre systém bioplynovej stanice a/alebo vodnej elektrárne a/alebo tepelnej elektrárne a/alebo fotovoltaickej elektrárne a/alebo veternej  elektrárne, a/alebo rekonštrukcie elektročasti a/alebo rekonštrukcie dispečerského pracoviska a/alebo monitorovacieho systému výroby elektrickej energie BPS.

V zozname realizovaných zákaziek podľa Prílohy č. 7 tejto výzvy navrhovateľ uvedie minimálne nasledovné informácie:

1. identifikáciu objednávateľa,
2. názov a stručný opis predmetu zmluvy s dôrazom na charakter dodaného tovaru (dodané tovary rovnakého alebo podobného charakteru ako je predmet súťaže),
3. zmluvnú cenu,
4. lehotu dodania,
5. meno, funkcia a kontakt na osobu objednávateľa, u ktorej si bude možné uvedené údaje overiť.

V prípade, ak navrhovateľ preukazuje zmluvu, ktorej realizácia presahuje sledované obdobie, t. j. realizácia (zmluvy) začala pred sledovaným obdobím, alebo nebola ukončená v rámci sledovaného obdobia, navrhovateľ v zozname uvedie zvlášť rozpočtový náklad len za tú časť predmetu zmluvy, ktorá bola realizovaná v sledovanom období.

Navrhovateľ môže pri preukázaní tejto podmienky účasti využiť technické a odborné kapacity inej osoby, bez ohľadu na ich právny vzťah, ktoré bude mať k dispozícii na plnenie zmluvy. V takomto prípade musí navrhovateľ preukázať, že pri plnení zmluvy bude môcť reálne disponovať s kapacitami osoby, ktorej technické alebo odborné kapacity využíva na preukázanie tejto podmienky.

1. **OBHLIADKA MIESTA DODANIA PREDMETU ZÁKAZKY**
   1. Vyhlasovateľ odporúča vykonať obhliadku miesta dodania predmetu súťaže, aby si navrhovatelia sami overili a získali potrebné informácie, ktoré budú potrebovať na prípravu, spracovanie návrhu a poskytnutie služby. Výdavky spojené s obhliadkou miesta idú na ťarchu navrhovateľa.
   2. Záujemcom bude umožnená obhliadka miesta dodania predmetu súťaže uvedených v bode 2.2. tejto výzvy.
   3. Vyhlasovateľ umožní obhliadku každému navrhovateľovi (záujemcovi), ktorý bude mať o obhliadku záujem a ktorý o obhliadku požiada v dostatočnom časovom predstihu prostredníctvom IS Proebiz funkcionalitou “chat” alebo mailom kontaktnej osobe. Vyhlasovateľ odporúča požiadať o obhliadku najneskôr sedem (7) dní pred uplynutím lehoty na predkladanie návrhov, aby vyhlasovateľ vedel účinne zorganizovať obhliadky, ktoré uskutoční individuálne s každým záujemcom, ktorý o obhliadku požiada, podľa pokynov uvedených v tomto bode tejto výzvy.
   4. V žiadosti o obhliadku záujemca uvedie údaje o osobe oprávnenej zúčastniť sa obhliadky za záujemcu v rozsahu meno a priezvisko, titul, adresa pobytu. Záujemca môže delegovať na obhliadku maximálne štyri (4) osoby.
   5. Obhliadky sa môžu zúčastniť len osoby, ktorým bola zaslaná Technická špecifikácia na základe podpisu NDA dokumentov a predložia doklady v zmysle bodu 4.7 tejto výzvy.
   6. Vyhlasovateľ oznámi prostredníctvom Proebiz /mailom záujemcovi, ktorý o obhliadku požiada, termín obhliadky a ďalšie podrobnosti k obhliadke.
   7. Osoba navrhovateľa na mieste obhliadky preukáže:

* v prípade, že sa zúčastní na obhliadke štatutár navrhovateľa, vyhlasovateľ požaduje predloženie občianskeho preukazu za účelom overenia totožnosti štatutára,
* v prípade, že sa zúčastní na obhliadke osoba navrhovateľa, ktorá nie je štatutárom spoločnosti, vyhlasovateľ požaduje predloženie splnomocnenia podpísaného štatutárnym orgánom navrhovateľa a predloženie občianskeho preukazu splnomocnenej osoby za účelom overenia jej totožnosti.

1. **VYHOTOVENIE NÁVRHU A OBSAH NÁVRHU**

##### Návrh musí byť vyhotovený a podaný v elektronickej forme vo formáte, ktorý zabezpečí trvalé zachytenie obsahu doručovanej informácie. Dokumenty návrhu musia byť oskenované a podpísané osobou/osobami oprávnenými konať v mene navrhovateľa, resp. osobou splnomocnenou na tieto úkony, alebo musia byť podané ako elektronický dokument podpísaný kvalifikovaným elektronickým podpisom  alebo elektronický dokument vyhotovený postupmi a prostriedkami zaručenej konverzie v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade s Vyhláškou Ministerstva financií Slovenskej republiky č. 275/2014 Z. z. o zaručenej konverzii.

##### **Návrh musí obsahovať doklady**, dokumenty a informácie v zmysle nižšie uvedených bodov (vyhlasovať v rámci príloh zverejnil k niektorým bodom vzory príloh):

##### **Čestné vyhlásenie** o splnení podmienok účasti, týkajúcich sa osobného postavenia navrhovateľa, resp. predloženie informácie, že navrhovateľ je zapísaný do ZHS v zmysle bodu 3.1 tejto výzvy, podľa prílohy č. 1 tejto výzvy,

##### **Čestné vyhlásenie** o dosiahnutom obrate v oblasti, ktorej sa predmet súťaže týka v zmysle bodu 3.2 tejto výzvy,

##### **Zoznam realizovaných zákaziek** (min. 2 zákazky) rovnakého alebo podobného charakteru ako je predmet súťaže za predchádzajúcich päť (5) rokov od vyhlásenia tejto súťaže v zmysle bodu 3.3 tejto výzvy, podľa prílohy č. 7 tejto výzvy,

##### **Stručný návrh technického riešenia** platí pre všetky MVE (MVE staré Hory, MVE Dolný Jelenec, MVE Union Zvolen) pre:

* + - 1. **Modernizácia riadiaceho systému (RS)** požadujeme uviesť:
* Typ RS
* Výrobcu RS
* Dodať katalógové listy RS kde je uvedená výkonová špecifikácia
* Rozsah technickej podpory (počet autorizovaných servisných miest v SR)
* Zoznam dodávaného HW/SW

##### **Zdroj budiaceho prúdu (budenie) požadujeme** uviesť:

* Typ budenia
* Výrobcu budenia
* Dodať katalógové listy od budiča kde je uvedená jeho výkonová špecifikácia
* Rozsah technickej podpory (počet autorizovaných servisných miest v SR)
  + - 1. **Elektrické ochrany generátora (ochrany)** požadujeme uviesť:
* Typ ochrany
* Výrobcu ochrany
* Dodať katalógové listy od ochrán kde je uvedená jej výkonová špecifikácia
* Rozsah technickej podpory (počet autorizovaných servisných miest v SR)

##### **Predloží písomný servisný plán**, resp. plán povinných revízií počas plynutia záručnej doby a pozáručnej doby (najmenej do 31.12.2031) V prípade tých častí Plnenia, pri ktorých je ich výrobcom alebo Poskytovateľom predpísaný osobitný servis, resp. revízie, je Poskytovateľ povinný predložiť ich plán.

Vyhlasovateľ súčasne informuje, že úspešný navrhovateľ (v rámci súčinnosti pred podpisom zmluvy) predloží návrh servisných zmlúv ktorých predmetom bude pre každú MVE vykonanie povinných a odporúčaných revízií/prehliadok a iných úkonov záručného a pozáručného servisu, v zmysle právnych predpisov, STN, prevádzkového predpisu alebo stanovených výrobcom; písomný servisný plán a iné v zmysle dohody zmluvných strán, vychádzajúc z jednotkových cien za úkony navrhnuté v predloženom návrhu. Obsahom každej servisnej zmluvy budú, okrem iného: Ročné servisné prehliadky – kompletné preverenie funkčnosti systému, Preverenie funkčnosti systému na základe požiadavky vyhlasovateľa. Vyhlasovateľ si vyhradzuje právo neuzatvoriť s Poskytovateľom žiadnu servisnú zmluvu.

##### **Stručný harmonogram dodávky**

##### **Poistná zmluva** alebo poistný certifikát (fotokópie) na poistenie zodpovednosti za škody spôsobené pri výkone činností do výšky min. 150.000,- EUR.

##### **alebo**

##### Ak navrhovateľ nedisponuje poistením v požadovanej výške, predloží do súťaže **čestné prehlásenie**, že si takéto poistenie uzatvorí v prípade úspešnosti v súťaži.

##### Vyplnený a oprávnenou osobou podpísaný **Návrh na plnenie kritérií** podľa Prílohy č. 2 tejto výzvy, vrátane vyplneného Výkazu výmer (v rovnakej prílohe v hárok s názvom “výkaz výmer”),

##### **Čestné vyhlásenie** - spriaznená strana podľa prílohy č. 4 tejto výzvy,

##### **Vyhlásenie o subdodávkach** podľa prílohy č. 6 tejto výzvy.

* 1. V prípade, ak návrh podáva skupina navrhovateľov, návrh bude obsahovať okrem ostatných náležitostí podľa bodu 5.2 tejto výzvy aj:
  + čestné vyhlásenie o vytvorení skupiny navrhovateľov podľa prílohy č. 5 tejto výzvy,
  + plnomocenstvo, v ktorom navrhovateľ preukazuje splnomocnenie pre konanie v mene skupiny navrhovateľov.

##### V prípade podpisu dokumentov návrhu osobou inou ako štatutárnym orgánom alebo členom štatutárneho orgánu navrhovateľa, vyhlasovateľ požaduje listinu (splnomocnenie) preukazujúcu oprávnenie tejto osoby konať v mene navrhovateľa.

##### Návrh sa podáva v slovenskom resp. českom jazyku. V prípade dokladov a dokumentov predložených v inom jazyku ako slovenskom alebo českom, navrhovateľ predloží aj úradne overený preklad do slovenského, resp. českého jazyka. Vyhlasovateľ nevyžaduje úradne overený preklad. Dorozumievacím jazykom súťaže je slovenský jazyk.

##### V prípade zistenia rozdielov v obsahu dokumentov je rozhodujúci preklad v slovenskom jazyku alebo českom jazyku.

1. **MIESTO, LEHOTA A SPÔSOB PODÁVANIA NÁVRHOV, LEHOTA VIAZANOSTI NÁVRHOV**
   1. Navrhovateľ podáva návrh **elektronicky prostredníctvom elektronického systému Proebiz** (ďalej len “Proebiz”).
   2. Lehota na podávanie návrhov je do **07.05.2024, do 10:00 hod.**
   3. Navrhovateľ je svojím návrhom viazaný do **31.12.2024 - lehota viazanosti návrhov.**
   4. Lehota viazanosti návrhov začína plynúť uplynutím lehoty na predkladanie návrhov a končí uzavretím písomnej zmluvy s úspešným navrhovateľom alebo doručením oznámenia o odmietnutí návrhu navrhovateľa alebo doručením oznámenia navrhovateľom o zrušení súťaže alebo v zmysle súťažných podkladov. Podaný návrh navrhovateľa do súťaže nemôže byť časovo obmedzený lehotou kratšou ako 6 mesiacov. V prípade, že navrhovateľ obmedzí platnosť návrhu do OVS lehotou kratšou ako 6 mesiacov, takýto návrh nespĺňa podmienky riadne podaného návrhu do súťaže a bude zo súťaže vylúčený.
   5. Návrhy doručené po lehote na podávanie návrhov nebude vyhlasovateľ akceptovať a nebude sa na návrh prihliadať.
2. **PROCES / PRIEBEH SÚŤAŽE**
   1. **Zapečatené kolo**

* Po vyplnení a odoslaní prihlášky do súťaže v elektronickom systéme Proebiz bude navrhovateľovi zaslaný desaťmiestny prístupový kľúč.
* V rámci zapečateného kola bude sprístupnený eAukčný portál Proebiz pre zadávanie vstupných návrhov a nahrávanie príloh v zmysle bodu 5 tejto výzvy Obsah návrhu, pričom každý navrhovateľ vidí iba svoj vstupný návrh. V tomto kole môžu navrhovatelia svoje návrhy a prílohy ľubovoľne meniť.
* Vyhlasovatel odporúča navrhovateľom v rámci zapečateneho kola požiadať o Technickú špecifikáciu , ktorá im bude poskytnutá po doručení NDA dokumentov v zmysle bodu 10 tejto Výzvy a v prípade záujmu požiadať o obhliadku.
* Vyhlasovateľ od navrhovateľov očakáva, že si dôkladne preštudujú predmetnú Výzvu, opis predmetu súťažea ďalšie sprievodné dokumenty (ďalej len „súťažné podklady“) a budú dodržiavať všetky pokyny, formuláre, zmluvné ustanovenia a ďalšie podmienky a špecifikácie uvedené v súťažných podkladoch.
* V prípade potreby objasniť informácie potrebné na vypracovanie/predloženie návrhu a na preukázanie splnenia podmienok účasti, môže ktorýkoľvek z navrhovateľov požiadať o ich vysvetlenie prostredníctvom Proebiz a to do leboty na predkaldanie ponúk uvedenej v bode 6.2 tejto výzvy.
* Navrhovateľ je povinný v rámci lehoty na predkladanie návrhov uvedenej v bode 6.2 tejto výzvy predložiť svoj návrh vrátane požadovaných dokladov v zmysle bodu 5.2 tejto výzvy.
* Po uplynutí lehoty v zmysle bodu 6.2 tejto Výzvy začne kontrolné kolo.
  1. **Kontrolné kolo**
* Kontrolné kolo slúži na vyhodnotenie obsahu návrhov a splnenia podmienok súťaže zo strany Vyhlasovateľa. Počas trvania tohto kola navrhovatelia nemôžu svoje návrhy meniť.
* Zodpovedná osoba vyhlasovateľa je oprávnená v prípade nepredloženia všetkých dokladov zo strany navrhovateľa, resp. ak predložené doklady nebudú obsahovať všetky náležitosti alebo sa budú odchyľovať od podmienok stanovených v súťažných podkladoch, alebo ak predložené doklady budú nečitateľné alebo neúplné, vyzvať navrhovateľa na doplnenie týchto dokladov, prípadne ich zmenu alebo opravu. Za účelom vylúčenia pochybnosti sa má za to, že postup podľa tohto bodu je právom, nie povinnosťou zodpovednej osoby vyhlasovateľa.
* Navrhovateľov, ktorí podmienky súťaže nespĺňajú vyhlasovateľ zo súťaže vyradí (nebude im zaslaná pozvanka do elektronickej aukcie).
  1. **Aukčné kolo**
* Vyhlasovateľ navrhovateľov upovedomí o realizovaní elektronickej aukcie pozvánkou, v ktorej budú uvedené všetky informácie o jej priebehu minimálne 48 hodín pred uskutočnením elektronickej aukcie (aukčného kola). V rámci aukčneho kola budú pozvaní všetci navrhovatelia, ktorých návrhy spĺňaju požiadavky na obsah návrhu a stanovené podmienky účasti.
* Aukčné kolo začína so vstupnými návrhmi navhovateľov s možnosťou hodnotu iba znižovať (resp. ponechať hodnoty bez zmeny).
* Vyhlasovateľ navrhovateľom oznámi výsledok aukčneho kola prostredníctvom protokolu z elektronickej aukcie, ktorý je automaticky generovaný po aukčnom kole.
  1. **Oznámenie o výsledku súťaže**
* **Lehota na oznámenie vybraného návrhu víťaznému navrhovateľovi:** Do 30-tich kalendárnych dní odo dňa vyhodnotenia súťaže po ukončení elektronickej aukcie. Súťaž bude vyhodnotená bez účasti navrhovateľov.
* V prípade nesúhlasu víťazného navrhovateľa s uzavretím zmluvy je vyhlasovateľ oprávnený pristúpiť k uzatvoreniu Zmluvy s ďalším navrhovateľom v poradí, ako vyplýva z oznámenia o výsledku súťaže.
* Vyhlasovateľ vyzve úspešného navrhovateľa k súčinnosti pred podpisom zmluvy.

1. **KRITÉRIUM NA HODNOTENIE NÁVRHOV, SPÔSOB ICH UPLATNENIA A VYHODNOTENIE NÁVRHOV**
   1. Jediným kritériom na vyhodnotenie najvhodnejšieho návrhu je **najnižšia celková cena za dodanie predmetu súťaže vyjadrená v EUR bez DPH,** zaokrúhlená na dve (2) desatinné miesta.
   2. Poradie návrhov bude určené vzostupne od najnižšej po najvyššiu navrhovanú cenu. Na prvom mieste sa umiestni návrh navrhovateľa s najnižšou navrhovanou cenou po elektronickej aukcii.
   3. V systéme Proebiz.com zadáva navrhovateľ cenu za nasledujúce položky:
   * Celková cena za dodanie predmetu súťaže v EUR bez DPH
   * Zároveň navrhovateľ vloží do systému vyplnený Návrh na plnenie kritéria a výkaz výmer podľa prílohy č. 2 tejto Výzvy.
   1. Vyhlasovateľ zostaví poradie návrhov – vyhodnotenie formou **elektronickej aukcie** podľa kritéria v bode 8.1 tejto výzvy a vyberie víťazný návrh v zmysle kritéria uvedeného v bode 8.1 tejto výzvy.
2. **ĎALŠIE PODMIENKY OBCHODNEJ VEREJNEJ SÚŤAŽE** 
   1. Navrhovateľ prijíma povinnosť strpieť výkon kontroly a auditu, v prípade, že bude jeho cenový návrh vyhodnotený ako víťazný a bude s ním uzatvorený zmluvný vzťah, zo strany Vykonávateľa (Ministerstvo hospodárstva Slovenskej republiky) a iných oprávnených osôb/kontrolných orgánov.
   2. Vyhlasovateľ je oprávnený kedykoľvek v priebehu súťaže zmeniť akékoľvek podmienky súťaže, a to bez udania dôvodu. Táto zmena sa oznamuje navrhovateľom účastným v súťaži.
   3. Vyhlasovateľ je oprávnený v prípade odstúpenia navrhovateľa od predloženého návrhu v lehote viazanosti návrhov, uvedenej v bode 6.3 tejto výzvy udeliť navrhovateľovi sankciu až do výšky 5% z jeho cenového návrhu.
   4. Navrhovatelia berú na vedomie, že po ukončení súťaže nemajú na dodanie predmetu súťaže automaticky nárok, nárok na dodanie vzniká až uzavretím zmluvy s vyhlasovateľom.
   5. Víťazný navrhovateľ berie na vedomie, že s uzavretím zmluvy akceptuje Obchodné podmienky zabezpečenia výkonu prác pre Zhotoviteľa na zariadeniach, v priestoroch a na pracoviskách SSE, ktoré sú v prílohe tejto výzvy.
   6. Navrhovatelia nemajú právo na preplatenie nákladov súvisiacich s ich účasťou v súťaži.
   7. Subjekty zúčastňujúce sa súťaži sú si vedomé povinností vyplývajúcich pre vyhlasovateľa, resp. ním ovládaných osôb zo zákona č. 250/2012 Z.z. o regulácií v sieťových odvetviach a súhlasia s ich realizáciou.
   8. Vyhlasovateľ neuzavrie zmluvu s navrhovateľom alebo navrhovateľmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov a nie sú zapísaní v registri partnerov verejného sektora alebo ktorých subdodávatelia majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, ak z právnych predpisov SR nevyplýva inak.
   9. Vyhlasovateľ si vyhradzuje právo nevybrať ani jedného navrhovateľa a súťaž zrušiť v zmysle Obchodných podmienok Obchodnej verejnej súťaže. Vyhlasovateľ je oprávnený kedykoľvek v procese výberu odmietnuť všetky predložené návrhy.
   10. Právne vzťahy súvisiace so súťažami, resp. z nich vzniknuté sa subsidiárne spravujú Obchodným zákonníkom.
   11. Vyhlasovateľ si vyhradzuje právo uskutočniť s úspešným navrhovateľom po ukončení aukčného kola rokovania za účelom zníženia ceny.
   12. V prípade ak sa technické požiadavky odvolávajú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, vyhlasovateľ pripúšťa ponúknuť ekvivalentný výrobok (ďalej len „ekvivalent“), pri dodržaní týchto podmienok:

a) ponúkaný ekvivalent musí mať rovnaké alebo lepšie technické a úžitkové parametre,

b) navrhovateľ musí v návrhu predložiť „Zoznam ponúkaných ekvivalentných položiek“, v ktorej uvedie čísla a názvy pôvodných položiek, ku ktorým ponúka ekvivalent, čísla nových položiek, obchodný názov, typové označenie a technické parametre ponúkaného ekvivalentu v takom rozsahu, aby vyhlasovateľ vedel pri hodnotení návrhu posúdiť, či ponúkaný výrobok, je alebo nie je ekvivalentom k tomu, ktorý bol požadovaný podľa súťažných podkladov.

* 1. Vyhlasovateľ dáva hospodárskym subjektom (navrhovateľom) na vedomie, že bude postupovať podľa čl. 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/576 z 8. apríla 2022, pričom platí:
* čl. 5aa ods. 1 nariadenia o sankciách, z ktorého vyplýva zákaz priamo alebo nepriamo sa zapojiť do akejkoľvek transakcie s právnickou osobou, subjektom alebo orgánom usadeným v Rusku, ktoré sú uvedené v prílohe XIX nariadenia o sankciách alebo s právnickou osobou, subjektom alebo orgánom usadeným mimo EÚ, ktoré vlastní z viac ako 50 % fyzická alebo právnická osoba, subjekt alebo orgán uvedený v prílohe XIX nariadenia o sankciách, alebo konajú v mene alebo pokynov týchto osôb;
* všeobecné ustanovenie týkajúce sa všetkých finančných prostriedkov, a tým je čl. 2 ods. 2 nariadenia Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť alebo nezávislosť Ukrajiny, z ktorého vyplýva, že žiadne finančné prostriedky ani hospodárske zdroje sa priamo ani nepriamo nesprístupnia fyzickým alebo právnickým osobám, subjektom alebo orgánom, alebo fyzickým alebo právnickým osobám, subjektom alebo orgánom, ktoré sú s nimi spojené, a ktoré sú uvedené v prílohe I, ani sa neposkytnú v ich prospech.

1. **ZMLUVA O POSKYTNUTÍ A OCHRANE INFORMÁCIÍ (NDA DOKUMENTY)**
   1. Technická špecifikácia - opis predmetu súťaže bude sprístupnený záujemcom po uzavretí Zmluvy o poskytnutí a ochrane informácií.
   2. Zmluva o poskytnutí a ochrane informácií, Zoznam oprávnených osôb a Prehlásenie (ďalej len „NDA dokumenty“) tvoria samostatnú prílohu č. 3 tejto výzvy. NDA dokumenty sa vyžadujú z dôvodu ochrany citlivých informácií Vyhlasovateľa, ktoré sú predmetom obchodného tajomstva a/alebo sú v rámci jednaní z jeho strany označené za dôverné a/alebo podliehajú ochrane v zmysle jeho interných predpisov, príp. rozhodnutí, **za účelom sprístupnenia technickej špecifikácie.** Všetky osoby, ktoré budú oboznámené s obsahom technickej špecifikácie je potrebné uviesť v Zozname oprávnených osôb.
   3. NDA dokumenty vyhlasovateľ odporúča predložiť v dostatočnom predstihu, odporúčame v lehote 20 dní pred uplynutím lehoty na predkladnie návrhov (bod 6.2 tejto výzvy) a to prostredníctvom poštovej prepravy alebo osobným doručením na adresu: Pri Rajčianke 8591/4B, 010 47 Žilina, kontaktná osoba Ing. Andrej Macko v papierovej forme v dvoch (2) vyhotoveniach podpísaných oprávnenou osobou konajúcej za spoločnosť.
   4. V prípade podpisu NDA dokumentov oprávnenou osobou s výnimkou štatutára, vyhlasovateľ požaduje listinu - splnomocnenie s úradne overeným podpisom preukazujúcu oprávnenie tejto osoby konať v mene záujemcu.
   5. V prípade vytvorenia skupiny dodávateľov a rozhodnutia predložiť spoločný návrh, celkovú zodpovednosť za poskytnutie technickej špecifikácie iným osobám nesie záujemca, ktorý podpísal NDA dokumenty.
   6. Vyhlasovateľ po doručení NDA dokumentov vykoná ich kontrolu a zabezpečí podpis štatutárneho orgánu vyhlasovateľa.
   7. Vyhlasovateľ bezodkladne po podpise NDA dokumentov poskytne originál tohto dokumentu (jedno vyhotovenie) záujemcovi a to spôsobom:
      1. poštovou prepravou (doporučene) na adresu sídla spoločnosti záujemcu,
      2. osobným prevzatím na adrese vyhlasovateľa (na základe telefonickej výzvy zo strany vyhlasovateľa).
   8. Technická špecifikácia bude bezodkladne po podpise NDA dokumentov zo strany Vyhlasovateľa elektronicky **zaslaná záujemcovi cez systém Proebiz.**
   9. Spôsob poskytnutia podpísaných NDA dokumentov vrátane technickej špecifikácie požadujeme od záujemcov uviesť pri predkladaní NDA dokumentov. V prípade požadovaného osobného prevzatia je potrebné uviesť aj meno, priezvisko a telefón kontaktnej osoby.

**Prílohy Výzvy:**

Príloha č. 1 - Čestné vyhlásenie\_osobné postavenie

Príloha č. 2 - Návrh na plnenie kritéria a Výkaz výmer

Príloha č. 3 - NDA dokumenty

Príloha č. 4 - Čestné vyhlásenie\_spriaznená strana

Príloha č. 5 - Čestné vyhlásenie\_skupina navrhovateľov *(ak relevantné)*

Príloha č. 6 - Vyhlásenie o subdodávkach

Príloha č. 7 - Zoznam zákaziek

Príloha č. 8 - Podmienky a informácie o spracúvaní osobných údajov

Príloha č. 9 - Obchodné podmienky skupiny SSE holding

Príloha č. 10 - Návrh zmluvy vrátane príloh k zmluve